b'\n_START_ARTICLE_\nRichard Edlund\n_START_PARAGRAPH_\nRichard Edlund (s. 6. joulukuuta 1940 Fargo, Pohjois-Dakota) on yhdysvaltalainen elokuvien erikoistehosteteknikko. H\xc3\xa4net on palkittu Oscarilla elokuvista T\xc3\xa4htien sota (1977), Imperiumin vastaisku (1980), Kadonneen aarteen mets\xc3\xa4st\xc3\xa4j\xc3\xa4t (1981) ja Jedin paluu (1983). H\xc3\xa4nen luomiaan tehosteita n\xc3\xa4hd\xc3\xa4\xc3\xa4n my\xc3\xb6s muun muassa elokuvissa 2010 (1984) ja Ghost \xe2\x80\x93 n\xc3\xa4kym\xc3\xa4t\xc3\xb6n rakkaus (1990)._NEWLINE_Edlund syntyi Pohjois-Dakotan Fargossa ja varttui Minnesotan Fergus Fallsissa. H\xc3\xa4n opiskeli USC School of Cinema-Television -oppilaitoksessa Los Angelesissa. Yhdysvaltain laivastossa Edlund oli elokuvateht\xc3\xa4viss\xc3\xa4, siviiliss\xc3\xa4 raitiovaununkuljettajana ja valokuvaajana kunnes p\xc3\xa4\xc3\xa4si George Lucasin palvelukseen vuosiksi 1975\xe2\x80\x931983. H\xc3\xa4n oli mukana perustamassa Industrial Light & Magic -yhti\xc3\xb6t\xc3\xa4, mutta siirtyi vuonna 1983 Douglas Trumbullin Boss Film Corporationiin._NEWLINE_Edlund tunnetaan yhdess\xc3\xa4 Wayne Kimballin kanssa my\xc3\xb6s Pignose-nimell\xc3\xa4 tunnetun pienen, kannettavan kitaravahvistimen suunnittelijana.'